# Notre âge est bref

Nostre eaige est brief ainsi comme des fleurs Dont les couleurs reluisent peu d’espasse Le temps est court et tout rempliz de pleurs Et de douleurs qui tout voit et compasse. Joye se passe, on s’esbat, on solasse Et entrelasse un peu de miel begnin Avec l’amer du monde et le venin.
Force se pert, toute beauté finist Et se ternist ainsi comme la rose Qui au matin tant vermeille esparnist, Au soir brunist, c’est donc bien de chose. L’homme propose, en apres dieu dispose, Faisons donc pose à tous mondains delis : Laissons jardins, roses, flourons et lis.
Et ne plantons ou clos de nostre cueur Dont la liqueur vault beaucoup s’elle est bonne. Sinon trois fleurs de tres noble vigueur Qui de langueur n’attaignent point la bonne Tout bien foisonne et par accort résonne Et s’amaisonne en ceulx qui dispensées Ont ces trois fleurs qu’on nomme trois pensées.
L’une des trois quant bien la planterons Tend ses flourons vers ung seul Dieu celeste, L’autre à soy propre ancre ses navirons Soubz termes rondz et sans quelque moleste, La tierce est preste et sans cesser s’apreste
Que secours preste et aide a ses amys. Dieu en bon cueur ses pensees a mys.
Et de rechief la premiere fleur gente Tres diligente au temps passé revoit, La seconde le temps present regente, L’autre fulgente au futur temps pourvoit Et le prevoit : ainsi doncques on voit Que s’on avoit ces pensees ensemble Impossible est d’avoir mal, ce me semble.
Car d’elles trois on peut faire ung blason Qu’onques Jason n’en eut point de tel sorte Quant il ala conquerre la toison. Ains par raison est d’estoffe plus forte Pallas l’assorte et Prudence le porte Tout s’y comporte en vray mistere pur : Le champ est d’or, les pensées d’azur.
Par l’or s’entent vertu resplendissant L’azur plaisant, le hault ciel notiffie Nombre de trois est tousiours florissant L’escu luisant noble cueur signifie. Qui se ralie à vertu tresiolie. Et s’humilie envers dieu trine et ung. Tendant au ciel faisant droit a chacun.
Flora produit maintes fleurs mignonnettes Com jennettes soucie et marguerite Mais dieu créa ces trois pensees nettes
Tant honnestes et de haultain merite Si n’est licite à nul vent qui despite Par art subite enverser ces fleurettes Qui plaines sont de fines amourettes.
Et qui vouldra blasonner ces trois flours Par autres tours et l’escu riche et cler En sens moral ou aussi sur amours, L’escu tousiours dénote bien celer, L’or peu parler ; l’azur, bien besongner Et se songner qu’on puist sans contredire Penser, penser, penser, dire.
Ce fort escu qui tousiours est durant Fut bon garant à maint fort champion A maint fort duc et chevalier errant. Honneur querant ainsi q’un Scipion Or esp[e]rons que sans dilation Tousiours ayons ceste targe dorée De grans vertus remplie et décorée.
* ↑ Espanist.
* ↑ Pause.
* ↑ C’est Foi, Espérance et Charité. Au bas du folio du manuscrit, un écusson portant sur fond d’or trois petites fleurs bleues, trois pensées, avec cette devise : penser, penser, penser, dire. Ne croirait-on pas retrouver l’idée de Boileau : Avant donc que d’écrire, apprenez à penser ?
* ↑ Genette, un des noms vulgaires du narcisse.
* ↑ Est encore féminin au début du XVIe siècle.
* ↑ Expliquer le symbolisme. Voir Couronne Margaritique.

### Orthographe modernisée (texte incomplet)

Notre âge est bref ainsi comme des fleurs Dont les couleurs reluisent peu d’espace Le temps est court et tout rempli de pleurs Et de douleurs qui tout voit et compasse. Joie se passe, on s’ébat, on solace, Et entrelace un peu de miel bénin Avec l’amer du monde et le venin.   Force se perd, toute beauté finit Et se ternit ainsi comme la rose Qui au matin tant vermeille épanit, Au soir brunit, c’est donc bien peu de chose. L’homme propose, en après Dieu dispose, Faisons donc pause à tout mondains délits : Laissons jardins, roses, fleurons et lys.   Et ne plantons au clos de notre cœur Dont la liqueur vaut beaucoup s’elle est bonne. Sinon trois fleurs de très noble vigueur Qui de langueur n’atteignent pas la bonne Tout bien foisonne et par accord résonne Et s’amaisonne en ceux qui dispensées Ont ces trois fleurs qu’on nomme trois pensées.   L’une des trois quand bien la planterons Tend ses fleurons vers un seul Dieu céleste, L’autre à soi propre ancre ses navirons Sous termes ronds et sans quelque moleste, La tierce est preste et sans cesser s’appreste Que secours preste et aide à ses amis. Dieu en bon cœur ces pensées a mis.   Et derechef la première fleur gente Très diligente au temps passé revoit, La seconde le temps présent régente, L’autre fulgente au futur temps pourvoit Et le prévoit : ainsi doncques on voit Que s’on avoit ces pensées ensemble Impossible est d’avoir mal, ce me semble.   Car d’elles trois on peut faire un blason Qu’oncques Jason n’en eut point de tell’ sorte Quand il alla conquerre la toison. Ains par Raison est d’étoffe plus forte Pallas l’assorte et Prudence le porte Tout s’y comporte en vrai mystère pur : Le champ est d’or, les pensées d’azur. (...)